མྱི་ནི་མྱི་ཡིན་དགོས་སོ་ཞེ་ན།དེ་ལ་དོགས་པ་སློང་མཁན་དག་གིས།མྱི་ནི་མྱི་མིན་ན་ཅི་ཞིག་རེད་ཅེས་སྨྲ་བར་བྱེད།ཡང་ན་སྨྲ་ཤེས་དོན་གོ་བ་མྱི་མིན་ན་ཅི་ཞིག་རེད་ཅེས་སྨྲ་བར་བྱེད།བདེན་ཏེ།རང་བྱུང་ངམ་ལྷན་སྐྱེས་ཀྱི་ངོས་ནས་བཤད་ན།མྱི་ནི་མྱི་མ་གཏོགས་གཞན་ཞིག་ཡིན་ས་མི་འགྲོ་བར་འདུགའོན་ཀྱང་།མྱི་ལ་རང་བྱུང་གི་ངོས་ནས་བཞག་པའི་མཚན་ཉིད་ཅིག་ཡོད་པ་ལ།ད་དུང་སྤྱི་ཚོགས་ཀྱི་ངོས་ནས་ཀྱང་མྱི་ནི་མྱིའི་གོ་སར་འགྲེང་ཐུབ་དགོས་པ་རེད།དེ་ཡང་གོ་སླ་བར་བཤད་ན།སྨྲ་ཤེས་པ་ནི་ལྷན་སྐྱེས་ཀྱི་ངོས་ནས་བཞག་པ་ཡིན་ན།བདེན་པར་སྨྲ་བ་དང་སྨྲ་བརྗོད་རང་དབང་སོགས་ནི་མྱིའི་སྤྱི་ཚོགས་ཀྱི་རིན་ཐང་མངོན་དུ་བྱེད་སྟངས་ཤིག་རེད།ཡང་དག་པར་བཤད་ན།བདེན་པར་མི་སྨྲ་བ་དང་སྨྲ་བརྗོད་རང་དབང་ཡང་མེད་པའི་ཚེ་ན།སྨྲ་ཤེས་པ་ཙམ་གྱིས་མྱིའི་མཚན་ཉིད་ཚང་བར་བཤད་དཀའ།